Spisak likova iz Gospodara svemira

Ovo je vodič kroz likove iz franšize Gospodari svemira. Svrstani su po godinama kada su se prvi put pojavile njihove figure, ako postoje.

Herojski ratnici
1981–1982.
 He-Man, najmoćniji čovjek u svemiru, drugi identitet princa Adama.
 Duncan, Teelin očuh, poznatiji kao Man-At-Arms. Dizajnira i pravi oružja i druge tehnologije za kralja. Duncan zna za Adamov tajni identitet i služi mladom princu kao mentor i učitelj. 
 Teela, zapovjednik kraljevske garde. Često pomaže He-Manu u njegovim borbama. Teela je kćerka Čarobnice, mada to ne zna; Man-At-Arms ju je na molbu Čarobnice odgajao od djetinjstva. Jedna od Teelinih dužnosti je da podučava princa Adama borbenim vještinama. Često ga grdi zbog njegovog nemarnog i bezbrižnog ponašanja, ali joj je ipak drag.
 Stratos, čovjekoliko biće koje leti i projicira energiju. Živi u kraljevstvu Avion kao vođa ljudi ptica.
 Zodak, kosmički sprovodilac, obično u savezu sa pozitivcima, ali i neutralan kada je najviše potreban objema stranama. Prvobitno je bio označen kao Zli ratnik, a razni su ga mediji interpretirali na izrazito različite načine.
 Battle Cat, He-Manov vjerni mačak, oklopljeni tigar koji ga nosi u borbu. Kada je He-Man u obliku princa Adama, Battle Cat je kukavički Cringer, koji bježi od gotovo svega.

1983.
 Man-E-Faces je glumac koji može da mijenja svoje lice u ljudsko, zvjersko, i robotsko. Također preuzima sposobnosti i karakteristike lica koje poprimi.
 Ram-Man je otporan i nerječit ratnik koji uglavnom obara svoje prepreke. U originalnoj seriji iz 1983, Ram-Man je prilično nizak i liči na patuljka, dok je u seriji iz 2002. glomazan sa nesrazmjerno malom glavom. Također se boji mraka. 
 Zoar, borbeni soko, u ranim pričama se javlja ne kao drugi oblik Čarobnice, već kao zaseban lik.

1984.
 Orko je čarobnjak sa Trolle, svijeta koji se nalazi u paralelnoj dimenziji. Orkove čarobne moći se mijenjaju na osnovu njegove lokacije — na Eterniji su mu moći slabe, pa mu čarolije često polaze naopako, sa zabavnim posljedicama. Ipak, u svojoj domovini, Orko je vješt čarobnjak. Kreće se lebdenjem, i često izaziva smijeh. Lice mu je skriveno iza mekog šešira i debelog šala; legenda kaže da se ono pokazuje samo pravoj ljubavi. 
 Buzz-Off je čovjek pčela. Pripadnici njegove vrste se zovu andrinidi u verziji iz 2002. 
 Mekaneck može značajno da izduži svoj vrat, što mu omogućava da se bavi izviđanjem. Man-At-Arms mu je dao protetički vrat na rastezanje. 
 Fisto je izuzetno snažan ratnik sa povećanom metalnom desnom rukom. U seriji iz 2002, Fisto je Man-At-Armsov brat.

1985.
 Sy-Klone je biće koje može da stvara vjetrove tako što rotira svoje tijelo ili svoje ruke.
 Roboto je ratnik robot. U verziji iz 2002, Roboto je Man-At-Armsova tvorevina, robot šahista koji je sam sebe nadogradio u borca.
 Moss Man je biljni čovjek koji može da oživljava mrtve biljke i da manipuliše biljnom materijom, uglavnom mahovinom. U seriji iz 2002, Moss Man je tih, pastoralan i pomalo legendaran lik, koji živi u šumama Eternije.

1986.
 Snout Spout je Eternijanac koji ima slonovsku glavu, pa može da štrca vodu iz svoje surle. Pojavljuje se u animiranoj seriji o She-Ri, te kao eternijski ratnik u nekim od stripova o He-Manu.
 Extendar je mehanizovano biće koje može da produžava dijelove svoga tijela.
 Rio Blast je eternijski „revolveraš“, čije je tijelo puno skrivenog oružja.
 Rokkon i Stonedar su kamena bića koja se pretvaraju u stijene radi odbrane. Pojavljuju se u nekoliko stripova o He-Manu, kao i u jednoj epizodi animirane serije o She-Ri.

1987.
 Clamp Champ je kraljevski stražar koji je naoružan ogromnom stezaljkom.  
 Rotar ima samo jednu nogu, na kojoj može da se okreće kao točak oko svoje osovine. Man-At-Arms ga je spasio na ovaj način kada je Rotar bio ranjen u jednom od Skeletorovih napada. Prije toga, Rotar je radio kao stražar u kraljevskoj palači Eternije. 
 Gwildor je patuljasti Tenurac, izumitelj kosmičkog ključa. Prvi put se pojavio u filmu Gospodari svemira.
 Čarobnica je tajanstveni čuvar zamka Grayskulla. Dala je princu Adamu moć da postaje He-Man. U originalnoj animiranoj seriji, Čarobnica nije u stanju da napušta zamak na duže vrijeme, jer se u protivnom pretvara u sokola Zoara. U seriji iz 2002, Čarobnica može da održava svoj ljudski oblik i van zamka, što pokazuje kada uz pomoć magije brani jedno selo koje je napao zli vojskovođa. Teela je kćerka Čarobnice, čiju će ulogu naslijediti, mada Teela na početku to ne zna.
 Kralj Randor je vladar Eternije i Adamov otac.
 He-Ro je bio najmoćniji čarobnjak u svemiru, a živio je na Preterniji. Postoje samo slike prototipa njegove figure. 
 Eldor je bio He-Rin mentor. Postoje samo slike prototipa njegove figure. 
 Tytus je bio herojski vojskovođa, div sa dugom plavom kosom. Pomagao je He-Ri na Preterniji.

 Reference 

 Vanjski linkovi 

Kategorija:Gospodari svemira